Diari Oficial de la Generalitat Valenciana


Sumari del DOGV 6481, del 16-03-2011 (2011/3042)

Informació pública del desplegament del pla de participació pública de l'estudi de paisatge del Pla General d'Adsubia.
----------------------------------------------------------------------------------------------------------------------

### Dades del document

Número de DOGV
:   6481

Data del DOGV
:   16-03-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/3042


Organisme emissor
:   Ajuntament d'Adsubia

Tipus de document
:   Anunci

Informació pública del desplegament del pla de participació pública de l'estudi de paisatge del Pla General d'Adsubia. [2011/3042]  
L'alcalde president ha dictat, en data 8 de març de 2011, el Decret número 54/2011 que a continuació es transcriu:  
José Gerardo Server Vicens, alcalde president de l'Ajuntament d'Adsubia (Alacant), en virtut de les facultats que em conferix la legislació vigent, dicte el decret següent:  
Informació pública del desplegament del pla de participació pública de l'estudi de paisatge del Pla General d'Adsubia.  
Vist que l'Ajuntament d'Adsubia, en compliment de la legislació estatal i autonòmica vigent en matèria de tramitació de plans generals, i atés que les tasques tècniques derivades del nou marc legislatiu no es trobaven incloses en els treballs de redacció del Pla General d'Adsubia, va procedir a l'aprovació de l'expedient de contractació relatiu al contracte de consultoria i assistència tècnica consistent en la realització de treballs del pla esmentat, entre els quals s'inclou el pla de participació pública.  
Vist que l'equip redactor que va resultar adjudicatari del concurs ha presentat davant de l'Ajuntament d'Adsubia el document denominat Document consultiu, en què està incorporat l'estudi del paisatge i el pla de participació pública, que estableix la seqüència de tramitació de la documentació necessària per a l'aprovació definitiva del Pla General, i identifica les distintes etapes i els actors que intervenen en cada una d'aquestes.  
Vist que la necessitat del document esmentat està justificada per aplicació de l'article 9.2 de la Llei 9/2006, de 28 d'abril, sobre Avaluació dels Efectes de Determinats Plans i Programes en el Medi Ambient, almenys de forma implícita, i l'article 15.1 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, de forma clara i concisa.  
Atés que la participació pública en relació amb la tramitació d'un pla general i els processos de presa de decisions que comporta és necessària, en virtut del que s'ha expressat en els paràgrafs anteriors, sense obviar les referències que sobre aquesta apareixen en la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient, i en la Llei 8/2007, de 28 de maig, de Sòl.  
Atesos els suggeriments plantejats per l'equip redactor en relació amb les activitats de participació a realitzar durant tot el procés.  
  
L'alcalde d'Adsubia, en virtut de Resolució de data 8 de març de 2011, en referència a la tramitació del Pla General, document consultiu, i al desplegament del pla de participació pública que s'adjunta a la tramitació del Pla General, va prendre els acords següents:  
  
Primer  
Remetre el document inicial o consultiu al Servei d'Avaluació Ambiental Estratègica de l'Àrea d'Avaluació Ambiental de la Direcció General de Gestió del Medi Natural (DGGMN) de la Conselleria de Medi Ambient, Aigua, Urbanisme i Habitatge, per a l'emissió del document a què s'ha fet referència, d'acord amb el que estableix l'article 9 de la Llei 9/2006 d'Avaluació Ambiental Estratègica i els articles 2 i 23 de la Llei 27/2006, per la qual es regulen els drets d'accés a la informació, de participació pública i d'accés a la justícia en matèria de medi ambient.  
  
Sol·licitar informe, amb independència de les consultes realitzades per l'òrgan competent de la DGGMN, a les administracions següents:  
  
- Ajuntaments de municipis limítrofs: Villalonga, Oliva, Pego, la Vall d'Ebo i Vall de Gallinera  
- Conselleria de Medi Ambient, Aigua, Urbanisme i Habitatge  
- Direcció General de l'Aigua  
- Direcció General d'Habitatge i Projectes Urbans   
- Direcció General de Territori i Paisatge  
· Servei de Paisatge  
· Servei d'Ordenació Sostenible del Medi  
· Servei d'Ordenació Territorial  
- Direcció General d'Urbanisme  
- Direcció General de Gestió del Medi Natural  
· Àrea de Gestió de Recursos Forestals i Conservació Ambiental  
  
· Àrea de Conservació d'Espais Naturals  
- Direcció General per al Canvi Climàtic  
· Àrea de Qualitat Ambiental  
· Àrea de Residus  
- Direcció Territorial d'Urbanisme d'Alacant  
- Ministeri de Foment (Secretaria d'Estat d'Infraestructures i Planificació)  
- Institut Valencià de l'Habitatge (IVHSA)  
- Conselleria d'Indústria, Comerç i Innovació  
- Servei Territorial d'Indústria i Seguretat Industrial  
- Conselleria de Cultura i Esport  
- Servei d'Esports  
- Direcció General de Patrimoni  
- Conselleria de Benestar Social  
- Conselleria de Governació (Direcció General de Prevenció, Extinció d'Incendis i Emergències)  
- Conselleria de Sanitat  
- Conselleria d'Infraestructures i Transport   
- Servei de Carreteres   
- Unitat del Pla de Carreteres   
- Direcció General d'Energia  
- Conselleria d'Agricultura, Pesca i Alimentació  
- Conselleria de Turisme  
- Diputació Provincial d'Alacant  
- Unitat de Carreteres  
- Àrea de Medi Ambient  
- Confederació Hidrogràfica del Xúquer  
- Empresa Acuamed  
- Empresa que disposa el subministrament d'abastiment d'aigua potable  
- Entitat Pública de Sanejament d'Aigües (Epsar)  
- Iberdrola o empresa que subministre energia elèctrica a Adsubia  
- Empresa de servei de telecomunicacions  
  
Segon  
Ordenar el desplegament del pla de participació pública que forma part de la documentació per a la tramitació del Pla General.  
  
Tercer  
Comunicar i difondre el desplegament a què es refereix el punt segon, i formalitzar en aquest acte l'inici del pla de participació pública esmentat, mitjançant els mecanismes següents:  
- Inserció al tauler d'edictes de l'Ajuntament.   
- Inserció en el Diari Oficial de la Comunitat Valenciana.  
- Inserció en el diari Información.  
- Inserció en la pàgina web de l'Ajuntament Adsubia i en la pàgina web .  
  
- Inserció en el Butlletí Informatiu Municipal (BIM).  
  
Enviament de comunicacions per correu certificat als organismes, associacions i altres grups socials corresponents al públic interessat del pla de participació pública i que es detallen i amplien, si escau, a continuació:  
- Ajuntaments de municipis limítrofs: Villalonga, Oliva, Pego, la Vall d'Ebo i Vall de Gallinera  
- Associacions inscrites en el Registre Municipal d'Associacions:  
- Associació de Jubilats la Milotxa  
- Associació per a la Protecció Mediambiental de l'Atzúbia Gelibre  
- Associació de Veïns Castell de Forna  
- Associació de Moros i Cristians d'Adsubia  
- Associacions inscrites en la pàgina web de la Conselleria de Medi Ambient, Aigua, Urbanisme i Habitatge en l'apartat Educació i participació, associacionisme l'àmbit territorial del qual siga el municipi, la comarca o l'àrea funcional:  
- Agrupació contra Incendis Forestals Marina Alta Acif-Marina  
- D'Amics de la Marjal de Pego Oliva Meridia Zero   
- Ecologistes en Acció-Alacant  
- Acció Ecologista Agró  
  
Quart  
Mitjançant els mecanismes indicats en l'apartat segon, convocar el taller de paisatge que té com a objectiu principal la capacitació dels assistents per a la valoració dels aspectes paisatgístics del terme municipal.   
Aquest taller es farà a la sala d'actes de la casa de la cultura d'Adsubia, el pròxim dia 24 de març de 2011, a les 19.30 hores.   
Qualsevol canvi es publicarà en la pàgina web municipal amb una antelació mínima d'una setmana.  
  
Adsubia, 8 de març de 2011.- L'alcalde president: José Gerardo Server Vicens.